ຄວາມຮຸນແຮງ ໃນປາກິສຖານ
ທະຫານ 6 ຄົນເສຍຊີວິດ ໃນເຫດລະເບີດ ຢູ່ປາກິສຖານ
ເຈົ້າໜ້າທີ່ຮັກສາຄວາມສະຫງົບປາກິສຖານ ກ່າວວ່າ ການ ແຕກຂຶ້ນຂອງລະເບີດແຄມທາງລູກນຶ່ງໄດ້ສັງຫານທະຫານ ປາກິສຖານ 6 ຄົນ ແລະເຮັດໃຫ້ມີຜູ້ໄດ້ຮັບບາດເຈັບ ອີກ ຢ່າງນ້ອຍ 2 ຄົນຢູ່ໃນເຂດພາກຕາເວັນຕົກສຽງເໜືອຂອງ ປະເທດ ເຈົ້າໜ້າທີ່ເວົ້າວ່າ ລົດຂອງກອງພັນຮັກສາຊາຍແດນໄດ້ຢຽບ ລະເບີດໃນເຂດຊົນເຜົ່າ Orakzai ໃນວັນສຸກມື້ນີ້ ເຂດ Orakzai ເຄີຍເປັນຈຸດເພັ່ງເລັງໃນການບຸກໂຈມຕີ ຂອງທະຫານປາກິສຖານ ຕໍ່ພວກທາລີບານ ໃນເດືອນມິ ຖຸນາປີນີ້ກອງທັບປາກິສຖານກ່າວວ່າ ການປະຕິບັດງານ ປາບປາມພວກທາລີບານໃນເຂດ Orakzai ໄດ້ສິ້ນສຸດ ລົງດ້ວຍຄວາມສຳເລັດຜົນ ແຕ່ການຕໍ່ສູ້ຂອງພວກຫົວຮຸນ ແຮງ ໃນເຂດດັ່ງກ່າວ ຍັງດຳເນີນຢູຕໍ່ມາ ສ່ວນຢູ່ເຂດອື່ນໆໃນພາກຕາເວັນຕົກສຽງເໜືອຂອງປາກິສຖານນັ້ນ ໄດ້ເກີດເຫດລະເບີດ ຂຶ້ນທີ່ວັດແຫ່ງນຶ່ງຂອງສາສະໜາອິສລາມ ເຮັດໃຫ້ມີຢ່າງນ້ອຍ 2 ຄົນເສຍຊີວິດ ແລະອີກ 11 ຄົນໄດ້ຮັບບາດເຈັບ ເຈົ້າໜ້າທີ່ກ່າວວ່າ ເຫດລະເບີດທີ່ວ່ານີ້ໄດ້ເກີດຂຶ້ນ ລຸນຫຼັງພິທີ ສວດມົນພາວະນາ ທີ່ວັດເມືອງ Peshawar ໃນວັນສຸກມື້ນີ້ ຂະນະດຽວກັນເຈົ້າໜ້າທີ່ກ່າວວ່າ ມືປືນຄົນນຶ່ງໄດ້ຍິງປືນໃສ່ໂຮງພະຍາບານທີ່ນະຄອນຫຼວງ ຂອງປາກິສຖານ ເຮັດໃຫ້ມີຜູ້ໄດ້ຮັບບາດເຈັບ 3 ຄົນ